அவர்களைப் பரிசோதித்த டாக்டர் டேவிட் லிட்டில் என்பவர் அந்த திரவத்தைப் பரிசோதனைக் கூடத்திற்கு அனுப்பினார். அதைப் பரிசோதித்த மைக் என்பவர் அந்தத் திரவத்தில் மனிதர்களுக்கு இருக்கும் வெள்ளை ரத்த அணுக்கள் இருப்பதும், இரண்டு பாக்டீரியாக்கள் இருப்பதும் அதில் ஒன்று மனிதர்களின் ஜீரண மண்டலத்தில் வழக்கமாக இருக்கக்கூடிய ஒன்று என்றும் பதிவு செய்தார். ஆனால், அணுக்களில் அடிப்படையாக இருக்கும் மையக்கரு (Nucleaus) மட்டும் இல்லை என்று கூறியிருந்தார். பரிசோதனை முடிவுகளை ஆராய்ந்த டாக்டர் லிட்டில் அதை வாஷிங்டனின் சுற்றுச்சூழல் துறைக்கு அனுப்பினார். அந்த மாதிரியைப் பரிசோதித்த ஆராய்ச்சியாளர்கள் மேற்கூறிய கூற்றை உறுதிப்படுத்தினார்கள் ஒன்றைத் தவிர. மையக்கருவும் அதில் இருப்பதை உறுதி செய்தார்கள். அது மட்டுமன்றி அது ஓர் இறந்த உயிரினமாக இருப்பதற்கும் வாய்ப்புகள் அதிகம் என்றும் பதிவு செய்திருந்தனர். அதை ஆய்வுசெய்தவர்களில் ஒருவரான ஆஸ்விலர் என்பவர் அது விமானப் பயணிகளின் பதப்படுத்தப்பட்ட கழிவுகள் என்றும் அதுவே அவ்வூர் மக்களுக்கு உடல் உபாதைகளைக் கொடுத்தது என்றும் கூறினார்.